ત્રીજી ક્રૂસનાં માર્ગની ભક્તિ કેતન અને ઈલા ખ્રિશ્ચીયન ના ઘરે રાખવામાં આવેલ . મોટી સંખ્યામાં લોકો હાજર રહ્યા હતા. કેતન દ્વારા વેદીની સજાવટ પ્રસંગ અનુરૂપ સુંદર રીતે કરાઈ હતી જે ધ્યાનાકર્ષક હતી. વિદેશમાં આ રીતના આયોજન ઓછા થતા હોય છે. ઘણું સારું લાગે છે, ભક્તિના વાતાવરણ સાથે બધાને મળી શકાય છે. ક્રૂસનાં માર્ગની ભક્તિમાં ઈસુની પીડાનું જે વર્ણન છે સાથે જે પ્રાર્થના છે એનો એકપણ શબ્દ કે એકપણ વાક્ય જો કોઈને સ્પર્શી જાય તો એનું જીવન ચોક્કસ બદલાઈ શકે. તેથી સાંસારિક વાતોને થોડી ક્ષણો તિલાંજલિ આપી ભક્તિમાં મન પરોવવું ખુબ જરૂરી છે. અને જયારે આપણે ભક્તિ બાદ ઘરે જવા નીકળીએ ત્યારે મનમાં કંઈક મેળવવાની લાગણી થાય તો આપણી ભક્તિ સાચી સમજવી. આ રીતના આયોજન માટે ગુજરાતી કોથોલિક સમાજનો આભાર. જય ઈસુ.